**ΑΝΑΚΟΙΝΩΣΗ**

**ΓΙΑ ΤΙΣ ΣΥΝΔΕΣΕΙΣ ΥΔΡΕΥΣΗΣ-ΑΠΟΧΕΤΕΥΣΗΣ**

 **Σας ενημερώνουμε ότι από σήμερα ξεκίνησαν έλεγχοι από την Υπηρεσία Ύδρευσης και Αποχέτευσης Δήμου Ζηρού, για τυχόν παράνομες συνδέσεις.**

 **Οι περιπτώσεις που έχουν διαπιστωθεί αφορούν σε διατάξεις των άρθρων 12 και 22 των Κανονισμών Ύδρευσης και Αποχέτευσης του Δήμου Ζηρού.**

**Οι παράνομες συνδέσεις περιληπτικά αφορούν:**

**1. Παράνομη σύνδεση ακαθάρτων με αγωγό όμβριων, ακαθάρτων η παντορροϊκό.**

**2. Συνδέσεις παροχών στις οποίες δεν έχει τοποθετηθεί υδρομετρητής ή έχει αφαιρεθεί.**

**3. Έχουν γίνει επεμβάσεις υδροληπτών στις εγκαταστάσεις του Δήμου (υδρόμετρα, παροχές, φρεάτια, αγωγούς κλπ).**

**4. Αδιευκρίνιστες παροχές (άγνωστος ο ιδιοκτήτης ή ο ενοικιαστής ).**

**5. Μη προσβάσιμες θέσεις υδρομετρητών στο προσωπικό της υπηρεσίας ύδρευσης.**

**6.  Έχουν γίνει παρακάμψεις των υδρομετρητών με ενωτικούς σωλήνες.**

**7.  Έχουν γίνει σκόπιμες παρεμβάσεις στους μετρητές με σκοπό τη μείωση της καταγραφόμενης ποσότητας νερού.**

 **Σε περίπτωση που διαπιστωθούν παράνομες συνδέσεις ύδρευσης, θα επιβάλλονται πρόστιμα και θα κινούνται οι προβλεπόμενες νόμιμες διαδικασίες.**

**Καλούνται οι Δημότες των οποίων οι παροχές εμπίπτουν στις παραπάνω περιπτώσεις να προσέλθουν εντός 15 ημερών στο Γραφείο Ύδρευσης του Δήμου Ζηρού προκειμένου να δηλώσουν την περίπτωση στην οποία ανήκει η παροχή τους και τυχόν προβλήματα, ώστε να εξευρεθεί ή κατά περίπτωση καλύτερη δυνατή λύση.**

 **Ο Εντεταλμένος Σύμβουλος**

 **Ύδρευσης –Αποχέτευσης**

 **Ζάβαλης Βασίλειος**